**OBCHODNÁ VEREJNÁ SÚŤAŽ NA PRENÁJOM MAJETKU**

Obec Slaská vyhlasuje v zmysle § 281 až § 288 zákona č. 513/1991 Zb. Obchodný zákonník obchodnú verejnú súťaž o najvhodnejší návrh na uzavretie nájomnej zmluvy na prenájom nehnuteľného majetku vo vlastníctve obce – časť nebytového priestoru o výmere cca 40 m2 nachádzajúceho sa v dome súp. č. 184, postavený na pozemku parcela č. C-KN 559, zapísaný na LV č. 1 pre k.ú. Slaská.

Písomné návrhy je treba doručiť Obecnému úradu v Slaskej v zalepenej obálke s označením OVS – 02/2010 do 20. októbra 2010, vrátane dňa 20. októbra 2010 do 15,30 hod. Písomný návrh musí obsahovať: meno a priezvisko navrhovateľa, dátum narodenia navrhovateľa, trvalé bydlisko navrhovateľa, návrh výšky nájmu za jeden meter štvorcový na mesiac, spôsob a termín úhrady nájmu a účel využitia predmetu súťaže. Ak predmetný návrh nebude obsahovať uvedené údaje, nebude zaradený do súťaže, aj keď bude podaný v určenej lehote. Navrhovatelia nemajú nárok na náhradu nákladov spojených s účasťou na súťaži. Po doručení nemožno návrh meniť, dopĺňať alebo odvolať.

Vyhlasovateľ sa zaväzuje v lehote do 31.10.2010 oznámiť vybraný návrh prostredníctvom informácie zverejnenej na webovej stránke obce www.slaska.sk. V tej istej lehote sa vyhlasovateľ zaväzuje oznámiť prijatie vybraného návrhu úspešnému navrhovateľovi a upovedomiť účastníkov súťaže, ktorí v súťaži neuspejú, že ich návrhy sa odmietli. Vyhlasovateľ si vyhradzuje právo odmietnuť všetky predložené návrhy. Písomné návrhy je možné doručiť osobne, poštou alebo kuriérskou službou na adresu: Obecný úrad Slaská, súp. č. 17, 966 22 Lutila.

Daniel Gelien, v.r.